Ачымазара ҿкы акоронавирус иахҟьаны Аԥсны ахада инапынҵақәа назыгӡо Валери Бганба Аԥсны аԥкрақәа ралагаларазы адҵа инапы аҵаиҩит. Уи инақәыршәаны атәылаҿы ачарақәеи акорпоративқәеи ааныркылеит. Иадыркит акрыфарҭақәа, амаҭәеи афатәи ахьырҭиуа аџьармыкьақәа. Ауаажәларратә транспортгьы аусура иаҟәыҵит. Мышқәак раԥхьа Аҟәатәи аџьармыкьа акәша-мыкәша ауаа акрыҭира иалагеит, уи азы аԥкрақәа шыҟоугьы.
Иара убас мшаԥы 11 асааҭ 00:00 инаркны аҭагылазаашьа ҷыда арежим аанҵәаанӡа Аԥсны иахьаҵанкуа зехьынџьара амҩадуқәа, амшын аԥшаҳәа, ақалақь ашҭақәеи абаҳчақәеи уҳәа егьырҭ ауаажәлар реизарҭа ҭыԥқәеи рҿы аҟазаара ақәиҭымтәра алагалахеит.
Гагреи Гали араионқәа рҟны иалагалоу акомендантә сааҭ аилагарақәа рзы ауааԥсыра ахараԥса ддыршәалоит, аҭагылазаашьа ҷыда аԥкрақәа еилазгогьы убас.
Иара убас шәаԥхьар ҟалоит: